Ttiaca Jesús daca lo lhilhi lána Atta Da ca ya gue Olivuhaba die.
Betteyú dila nna besinttebe lheꞌeliꞌa gue yotuha attu libe.
Iyába ca benni bedesincana atta due.
Lee nna udottebe beleꞌenie cana.
Ca nu ruleꞌe nu rá lo ca ley bocaꞌana Moisés lencana ca fariseo,
uchecana ttu nuila beyaxxuquinna leni ttu unbiyuu bittu anca latselani bedúcan-na salhe gue ca nu seꞌe nía.
Nianna ráttebacana Jesús:
—Maestro,
nuila du-ni nna beyaxxuintu na leni attu unbiyuu subi.
Lo ca ley-na rá Moisés,
gattiba ca loesi nuila-na leni iyya.
Lu nna ¿bila rálu?
Lacana nna aníaba beguila lecani rácana Benniha qui ibixxie bixa innee,
aníachu nna te roꞌocani udelha iyyacane.
Ttiaca Jesús biachuttebe uduloe runie letra lo yu leni xbine.
De ttu runbacana duelha rinnaba tisacane nna bedú líttebe re cana:
—Nuxale bittu tulha guele te nna primero unnuha udaxxuna iyya useꞌena nuila-na.
Bedeyachuttebe attu libe,
bededulo dacabe redeonie letra lo yu.
Atti bienquinna nu rá Benniha nna udulottebacana ttuttu ttuttubacana deyyacana.
Primero ca nu yaxxuha udulo güequi,
lenla nna güequi ca uncuitiha,
axta liba beacana.
Atturba Jesús beꞌane nía lenie nuila bedúcana salheha.
Bededulítteba Jesús,
unnaba tise nuilaha re na:
—Xa nuila,
¿nala ca nua?
¿Si niba ttu ca nua bittu bedelha iyyacana lu gattilu?
Lana nna rána:
—Niba ttucana,
xa tata.
Jesús re na:
—Anáguaba neti bittuguaba udelhiyya lu.
Nnanna nna beyya lisluha nna bitturu eyequilu unlu nu lä anca tsee.]